projecte-aina/catalan_government_crawling huggingface dataset:
Amb la nova aplicació gencatgram, el ciutadà pot avaluar l'impacte dels serveis digitals de la Generalitat
La Generalitat es compromet a avançar cap a uns horaris més racionals i saludables
Jornades per professionalitzar i modernitzar el sector del comerç tradicional
La nota mitjana de les PAU ha estat de 6,448
Amb aquests nous punts resten coberts la major part de desplaçaments a les comarques tarragonines i de Girona
El setembre de 2018 s'ha fixat com a termini per configurar acords en el model de finançament, polítiques de personal i de qualitat a la universitat i el sistema de tarifació social, entre d'altres
El nou disseny responsiu permet l'accés des de tots els dispositius, telèfons, tauletes i ordinadors
A partir del 15 de juny desapareix el recàrrec per trucar i navegar amb mòbil des d'un altre país de la Unió Europea
La Generalitat imposa una sanció de 500.000 euros a Gas Natural per vulnerar la normativa contra la pobresa energètica
La fira se celebra a Barcelona del 26 al 28 de maig i té per objectiu incentivar els viatges de curta durada entre els catalans
Catalunya es convertirà en un entorn de proves pioner a Europa en el camp del vehicle autònom i connectat
El termini per presentar les sol·licituds finalitza el 8 de juny
Tenen per objectiu impulsar la competitivitat digital dels negocis turístics
La Xarxa de Turisme Industrial de Catalunya, la XATIC, és l'associació que agrupa l'oferta de turisme industrial més àmplia de Catalunya: museus, centres d'interpretació, antigues fàbriques o mines d'arreu del territori català.
Actualment ja agrupa a més de 41 municipis de gran diversitat que tenen en comú un important i variat llegat industrial.
A continuació trobareu una relació de les activitats d'equipaments associats a la XATIC durant la Setmana del Turisme Industrial del mes de novembre.
Del 4 al 12 de novembre amb activitats arreu del territori
Aquest acte sobre la seguretat d'instal·lacions va obrir un espai de reflexió entre tots els agents que treballen i cooperen per garantir la seguretat de les persones i dels béns
Organitzada per la Subdirecció General de Seguretat Industrial (Direcció General d'Energia, Mines i Seguretat Industrial), amb la col·laboració d'ASOCAT i Nedgia Catalunya, la Jornada estava adreçat a tots i totes aquells/es professionals i entitats que en la seva vida professional, directa o indirectament, prenen decisions al voltant d'aquesta matèria.
L'acte es va celebrar el passat 27 de setembre es va celebrar a la Casa del Mar de Barcelona
Associació d'empreses d'Organismes de Control de Catalunya
Joan Carles Esteban, Direcció General d'Energia, Seguretat Industrial i Seguretat Minera.
Enric Sánchez i Teixidó, inspector en seguretat industrial.
Publicació electrònica d'informació i comunicació per al conjunt del sector turístic de Catalunya
Ordena el sector artesà mitjançant el desenvolupament i la promoció de les activitats relacionades amb aquest sector, promou els oficis artesans, assenta les vies de comunicació, formació o cooperació entre el sector i els òrgans competents de l'Administració en matèria d'artesania, i estableix els canals de comercialització i formació adequats per potenciar el desenvolupament econòmic i el futur social i divulgatiu d'aquesta activitat.
Projecte de suport a l'emprenedoria en la creació de producte turístic innovador i experiencial
Protecció de persones i unitats familiars en situació de vulnerabilitat econòmica davant dels talls de subministraments que puguin acordar les companyies subministradores per manca de pagament
Per a persones en situació de desocupació o en actiu inscrites a les oficines de Treball
L'Oficina de Gestió Empresarial ha rebut dos premis que reconeixen la feina feta en les seves dues grans àrees de treball: la simplificació administrativa a través de la implantació a Catalunya de la finestreta única empresarial (FUE), i la creació i gestió del portal web Canal Empresa.
L'Oficina de Gestió Empresarial (OGE) ha estat guardonada amb Premi Cecot a les millors pràctiques de l'Administració com a reconeixement a tota la tasca desenvolupada en relació amb la simplificació administrativa i la implantació de la Finestreta única empresarial (FUE).
El premi s'emmarca en la cerimònia al Reconeixements 2015 al Progrés Empresarial que organitza anualment la patronal CECOT.
PREMI CATALUNYA 2015 SOCIETAT DE LA INFORMACIÓ
L'Oficina de Gestió Empresarial (OGE) ha rebut el el premi "Catalunya 2015 Societat de la Informació" per l'èxit del projecte web Canal Empresa i per la seva tasca en pro del desenvolupament de les tecnologies de la informació i la comunicació per millorar l'eficàcia de la prestació dels seus serveis.
Podeu consultar el document de la candidatura presentada per a l'edició de 2015 d'aquest premi.
Els impulsors i organitzadors dels premis són la Fundació Socinfo i la revista Sociedad de la Información, que distingeixen institucions que han destacat en l'impuls de la societat de la informació, a través d'accions i aplicacions que milloren l'accés i la facilitat d'ús dels seus serveis.
Certificat municipau de conviuença a on i cònste era data d'inscripcion en padron dera persona sollicitanta en ua municipalitat des comarques nomentades ena basa 1, aumens des der 1 de gèr de 2017.
En cas qu'es persones s'agen empadronat posteriorament ar 1 de gèr de 2017, a mès deth certificat de conviuença a on i cònste era data d'inscripcion en padron municipau de tota era unitat familhara, cau presentar era documentacion acreditativa deth centre d'ensenhament a on era persona sollicitanta a estudiat pendent eth cors 2016-2017 e/o quinsevolha auta documentacion que sigue acreditativa d'aguesta circonstància.
Entàs escolans a compdar deth dusau cors, fotocòpia der imprès dera matricula universitària corresponenta ath cors 2018-2019.
Eth termini legau maximau entà resòler era convocatòria ei de sies mesi a compdar de londeman dera publicacion d'aguesta convocatòria en DOGC.
Contra era resolucion de concession o arrefús d'ajudes se pòt presentar un recors potestatiu de reposicion en termini d'un mes dempús dera publicacion dera resolucion ath taulèau electronic dera Administracion dera Generalitat de Catalonha (e-tauler), deuant eth president dera Comission Executiva d'Ajudes Universitàries.
Tanben se pòt presentar un recors contenciós administratiu en termini de dus mesi a compdar dempús dera sua publicacion ara e-tauler.
Eth pagament dera ajuda s'a d'efectuar dirèctament ara persona beneficiària a trauès d'ua transferéncia bancària, un còp publicada era resolucion d'adjudicacion, prèvia presentacion dera justificacion efectiva deth pagament dera matricula.
Els treballadors de més de vint anys que han adquirit la seva competència laboral en el lloc de treball, amb la pràctica o mitjançant vies no formals de formació, poden accedir a l'acreditació de competències professionals.
Es tracta d'una certificació oficial que reconeix els coneixements i capacitats adquirides per aquestes persones en l'exercici de la seva professió.
L'acreditació oficial de cada unitat de competència sol·licitada té efectes d'acreditació parcial que, en alguns casos, es pot acumular i permetre a la persona interessada l'obtenció del títol oficial corresponent al seu àmbit professional.
La consellera durant el dinar de treball amb representants de la Cambra de Comerç
La consellera d'Empresa i Coneixement, Àngels Chacón, ha estat la convidada d'un dinar de treball organitzat per la Cambra de Comerç de Manresa.
Durant aquest acte, la consellera, acompanyada de la presidenta de la Cambra, Sílvia Gratacós, i de l'alcalde de Manresa, Valentí Junyent, ha pogut compartir punts de vista amb una variada representació de l'empresariat de la comarca.
Aquesta trobada s'emmarca en una visita al Bages de la consellera, durant la qual la titular d'Empresa i Coneixement s'ha reunit amb Pimec Catalunya Central i ha pogut conèixer les instal·lacions de Foneria Condals.
La consellera i el president de la fundació després de signar el conveni
La Consellera del Departament d'Empresa i Coneixement de la Generalitat de Catalunya, Àngels Chacón, i el President de la Fundació per la Indústria, Josep Roca, han signat avui el conveni de col·laboració per a l'impuls i promoció de la Indústria 4.0.
El conveni neix del convenciment, per ambdues parts, de l'oportunitat, i també del repte, que representa la Indústria 4.0 per la competitivitat del sector industrial de Catalunya.
El Departament d'Empresa i Coneixement, a través de de la direcció General d'Indústria i de l'Agència per a la Competitivitat de l'Empresa, ACCIÓ, va llançar, el passat mes de novembre, el programa ProACCIÓ 4.0 amb l'objectiu d'impulsar la transformació de les PIME's catalanes cap a la indústria 4.0.
Aquest programa actuarà com la finestreta única a Catalunya per sensibilitzar, acompanyar i assessorar les empreses catalanes en l'àmbit de la indústria 4.0.
En total, es preveu que en els propers tres anys 1.000 empreses catalanes utilitzin els serveis i programes d'aquesta nova iniciativa, derivada del Pacte Nacional per a la Indústria.
Per la seva banda, la Fundació per la Indústria està impulsant, conjuntament amb altres partners, entre ells Fepime -la branca de la petita i mitjana empresa de Foment del Treball- el "Programa de mobilització de la PIME industrial per adaptar-se a la Indústria 4.0".
Aquest programa té la finalitat d' ajudar a la PIME industrial catalana a fer el canvi de mentalitat i d'actitud que el progrés tecnològic requereix.
El programa també vol posar un èmfasi especial en fer arribar la Indústria 4.0 a les diferents àrees del territori, facilitant així el desenvolupament empresarial de les empreses de les zones més deshabitades o menys industrialitzades Catalunya.
La consellera d'Empresa i Coneixement ha explicat que " el Govern ha detectat que els canvis globals " que està provocant la transformació cap a la indústria 4.0 " són cada vegada més ràpids " i que " la integració de les tecnologies d'aquest àmbit determinen la competitivitat de l'empresa i dels territoris ".
En aquesta línia, Chacón ha subratllat que " les empreses són conscients de la importància de la digitalització, però cal integrar-la en la seva estratègia ".
Segons Chacón, " sense les petites i mitjanes empreses aquesta revolució no serà possible, perquè aquest país necessita empreses que aprofitin i se sumin a aquesta onada de canvis ".
Pel president de la Fundació per la Indústria, Josep Roca, "les petites i mitjanes empreses, a diferència de les grans, no disposen dels elements per fer el pas cap a la Indústria 4.0, i moltes d'elles estan convençudes que no poden fer els canvis necessaris per seguir existint en el futur més immediat".
En aquest sentit, Josep Roca ha explicat que la Fundació, " s'ha fixat com a objectiu contribuir a ajudar-les a fer el pas cap a la Indústria 4.0 i a oferir-les-hi suport per tal que ho puguin fer possible".
Segons Roca, " no es tracta només de facilitar-los l'accés a les eines tecnològiques, -que també-, sinó que volem acompanyar-les en el canvi cultural i de mentalitat".
La consellera Chacón durant la reunió amb el sector turístic de la Costa Brava
La consellera d'Empresa i Coneixement, Àngels Chacón, s'ha reunit aquesta tarda amb representants dels àmbits hoteler, comercial i de la restauració de la Costa Brava.
En el marc d'aquesta trobada, la consellera ha volgut traslladar als seus representants un missatge de tranquil·litat, després dels desperfectes causats pel temporal Gloria.
En aquest sentit, Chacón ja va confirmar aquesta setmana a FITUR que el Departament posava a disposició dels establiments turístics afectats pel temporal vint milions d'euros de la línia de finançament posada en marxa conjuntament amb l'Institut Català de Finances i també que els plans de foment del turisme, enfocats a rehabilitar infraestructures turístiques, prioritzaran les àrees més perjudicades per les inclemències meteorològiques dels últims dies.
El turisme és un pilar important de l'economia catalana, en tant que representa un 12% del seu PIB.
A Lloret de Mar, una de les localitats que han patit els efectes del temporal Gloria, es reben 200.000 turistes cada dia i el turisme representa el 80% dels seus llocs de treball directes.
Per aquest motiu, la consellera ha confirmat que el Govern està al costat del sector turístic i mantindrà els seus esforços per promocionar el país com a destinació de primera qualitat.
La sec gral d'Empresa i Coneixement, Marta Felip, en la inauguració de les jornades
La secretària general del Departament d'Empresa i Coneixement, Marta Felip, ha presidit la reunió del grup de treball del projecte interreg Start Easy que s'ha celebrat avui i ahir a Bolònia.
Aquest projecte europeu -que lidera la Generalitat a través de l'Oficina de Gestió Empresarial (OGE) del Departament d'Empresa i Coneixement-, té com a objectiu fomentar pràctiques administratives per a la millora de la competitivitat de les startups, dotant d'eines intel·ligents que possibilitin la creació d'empreses de forma fàcil i àgil.
En la iniciativa hi participen també institucions d'Itàlia, França, Bèlgica, Lituània, Polònia, Letònia i Lituània.
En el marc de l'obertura de les jornades, en què han participat representants de la Generalitat i de la Ciutat Metropolina de Bolònia, la secretària general d'Empresa i Coneixement, Marta Felip, ha volgut destacar que "aquests primers mesos de treball han evidenciat que realment aquest projecte pot ser un bon vehicle per conèixer millor cadascun dels instruments de política així com, compartir les bones pràctiques que esteu desenvolupant, i per aquest motiu volem aprofitar-lo".
En la jornada d'ahir, es va fer un seguiment dels treballs realitzats del projecte Interreg i es van presentar una relació de "bones pràctiques administratives" que s'estan implementant a Bologna.
La sessió d'avui s'ha dedicat a l'avaluació per parells amb la presència dels "stakeholders" amb l'objectiu d'intercanviar experiències orientades a la millora dels aparells administratius d'ambdós territoris.
En aquesta segona sessió, la directora de l'Oficina de Gestió Empresarial (OGE), Crisitina Pruñonosa, ha presentat el projecte Interreg Easy.
la dir gral de Comerç, Muntsa Vilalta, amb la dir dels SSTT d'Empresa i Coneixement a TTEE, Mercè Miralles, en la presentació
La directora general de Comerç, Muntsa Vilalta, acompanyada de la directora dels serveis territorials d'Empresa i Coneixement a Terres de l'Ebre, Mercè Miralles, ha presentat aquest matí a Tortosa l'Agenda Comerç 20/21, el full de ruta elaborat des de la Direcció General de Comerç amb la col·laboració del sector i d'experts de diferents àmbits, per afrontar els reptes del comerç català en els propers dos anys.
Aquest document, que va presentar al sector la consellera Àngels Chacón el novembre passat, ha comptat per a la seva elaboració amb la participació d'un total de 79 experts, entre entitats i professionals.
L'Agenda Comerç 20/21 és fruit d'un procés de reflexió estratègica compartit amb les entitats més representatives del sector i també amb experts i professionals independents d'àmbits tan diversos com la cultura, la publicitat, l'esport, el turisme o el món acadèmic.
Avui a Tortosa, la directora general de Comerç, Muntsa Vilalta, ha explicat que " és la primera vegada que presentem una agenda d'actuació a dos anys, la primera vegada que presentem un full de ruta, amb el gran valor afegit d'haver comptat amb la intervenció de tot el sector, i aquesta col·laboració público-privada, més l'experiència de visions externs, ens permet arribar a solucions millorades del que ha de ser el comerç del futur".
La metodologia per a l'elaboració de l'Agenda s'ha dividit en dues parts: la primera fase, amb una quinzena de reunions bilaterals amb les entitats més representatives del sector, i una segona fase, amb cinc taules de treball temàtiques corresponents als cinc gran blocs del document: prestigi, formació i talent, transformació tecnològica, territori i persones i models de competitivitat.
L'Agenda Comerç compta amb una dotació de 6 milions d'euros anuals.
Segons ha apuntat Vilalta, "és la primera vegada que treballarem d'aquesta manera conjunta amb el sector i amb una dotació específica per a les actuacions previstes".
Com a eina de planificació, aquest document, s'estructura en cinc blocs o àmbits temàtics: prestigi i promoció; formació, talent i emprenedoria; transformació i tecnologia; territori i persones; i models de competitivitat.
En global, aquests blocs recullen un total de 15 línies d'actuació, 45 actuacions i 115 mesures.
En el marc del flaix de tendències ORIGEN 2020, joieria ètica i sostenible, que acull el centre d'Artesania Catalunya de la Generalitat (Banys Nous, 11) ahir es va celebrar la jornada DIÀLEGS 2020: construint joieria responsable, el primer d'un cicle de debats promogut per Medicus Mundi Mediterrània i un grup de treball format per vuit firmes joieres de la ciutat de Barcelona: Adoro mi oro; Adriana Díaz Higuera; Emilie Bliguet Ehical Jewellery; JUIA Jewels; Koetania; ILFO unique ecojewels; Roc Majoral i Teresa Estapé.
La Jornada s'ha plantejat com un espai d'intercanvi i debat entorn als reptes i les oportunitats de la joieria responsable, també anomenada ètica o sostenible, i de l'or just certificat en tant que alternativa a les problemàtiques socials, ambientals i sobre la salut lligades a la mineria en origen.
També ha volgut ser punt de creació de noves aliances i fórmules capaces de fer front a les dificultats amb què topen els professionals de la joieria amb interès a adoptar pràctiques més compromeses.
La Jornada va comptar amb la projecció del documental "La Fiebre del Oro" rodat el 2017 a Cabo Delgado, Moçambic, dirigit pel premiat Raúl de la Fuente i produït per Medicus Mundi Mediterrània.
Un cop finalitzat el visionat, es va obrir el debat, moderat pel periodista Marc Font, sobre joieria responsable, reptes i oportunitats i que va comptar amb Katja Jesek, membre del col·lectiu Oh my Gold; Francesc Picanyol, gerent de Majoral Joies; Natalia Uribe, departament d'estàndards i certificació de Alliance for Responsible Mining; i Carla Canal, responsable de coherència de polítiques de la Direcció de Justícia Global i Cooperació Internacional de l'Ajuntament de Barcelona.
El centre d'Artesania Catalunya és l'espai on el Consorci de Comerç, Artesania i Moda (CCAM), organisme adscrit al Departament d'Empresa i Coneixement de la Generalitat de Catalunya, presenta una programació d'exposicions amb la finalitat de fer arribar a la societat la qualitat i excel·lència de l'artesania catalana, i la seva presència i rellevància en la nostra vida quotidiana.
El CCAM té com a missió fomentar la imatge i prestigi social, difondre i preservar el valor patrimonial, millorar la competitivitat i rendibilitat i augmentar la presència internacional i digital del sector artesà, mitjançant actuacions de promoció comercial, cultural, formativa i divulgativa.
La consellera d'Empresa i Coneixement, Àngels Chacón ha visitat aquest dilluns el 080 Fashion Showroom, l'espai professional d'exhibició i venda que se celebra de forma paral·lela al calendari de desfilades del 080 Barcelona Fashion.
En la visita, la consellera ha assegurat que "el showroom respon als objectius principals del 080 Barcelona Fashion: que es generi riquesa, que es creïn llocs de treball, i que posi en valor la creativitat dels dissenyadors i la producció que es fa a Catalunya, i per aconseguir aquestes fites, fomentar la interrelació comercial és la base".
En la present edició, 080 Fashion Showrooom, que impulsen conjuntament el 080 i el Clúster Català de la Moda (MODACC), s'ha instal·lat a la Sala Francesc Cambó del Recinte Modernista de Sant Pau, i entre ahir i avui s'espera que el visitin prop d'una trentena de compradors internacionals procedents de Japó, Itàlia, Canadà, Polònia, Estats Units, França, Regne Unit, Taiwan, i Hong Kong, d'altres.
Així mateix, s'han programat unes 300 interaccions comercials entre els compradors i agents que visitaran el showroom i la quinzena de marques catalanes que participen en aquesta edició.
Les marques presents en el showroom són Designers Society, Menchen Tomas, i Maite by Lola Casademunt, que també desfilen en aquesta edició de passarel·la.
Des de la seva posada en marxa, a l'edició de gener de 2016 del 080, el showroom genera un volum de negoci d'uns 2 milions d'euros per edició, entre comandes i diversos acords comercials de distribució.
La directora general de Comerç, Muntsa Vilalta, acompanyada de la directora dels Serveis Territorials del Departament d'Empresa ia Coneixement a la Catalunya Central, Bàrbara Minoves, ha presentat avui als agents del sector comercial de la demarcació de la Catalunya Central l'Agenda Comerç 20/21, el full de ruta elaborat pel Departament amb la col·laboració del sector i d'experts de diferents àmbits, per afrontar els reptes del comerç català en els propers dos anys.
Com a eina de planificació, l'Agenda Comerç 20/21 que compta amb una dotació de 6 milions d'euros anuals, s'estructura en 5 blocs temàtics: prestigi i promoció; formació, talent i emprenedoria; transformació i tecnologia; territori i persones; i models de competitivitat.
En global, aquests blocs recullen un total de 15 línies d'actuació, 45 actuacions i 115 mesures.
En aquest marc, la directora ha volgut reiterar el " total suport i implicació del Govern amb el comerç, no només pels llocs de treball que representa —més de mig milió de persones—, sinó també per la riquesa que genera en tots els sentits per al país".
Muntsa Vilalta ha volgut destacar que aquesta " és una eina de planificació estratègica feta amb i per al comerç, una agenda d'actuació a dos anys, que compta amb el gran valor afegit d'haver comptat amb la intervenció de tot el sector, i aquesta col·laboració público-privada, més l'experiència de visions externs, ens permetrà arribar a solucions millorades del que ha de ser el comerç del futur ".
La consellera Àngels Chacón en la inauguració del Bcn Fashion Summit
La consellera d'Empresa i Coneixement, Àngels Chacón, ha inaugurat aquest matí la 8a edició del Barcelona Fashion Summit, la trobada anual dels professionals del negoci de la moda que se celebra en el marc del 080 Barcelona Fashion.
En la inauguració, la consellera ha destacat que "el 080 són més que 4 dies de desfilades, darrere hi ha tot un ecosistema de creativitat, innovació, i producció amb 800 empreses que facturen més de 14.000 milions d'euros i ocupen 65.000 persones a Catalunya".
Així mateix, la consellera ha assenyalat que "el sector tèxtil-moda està vivint moments de constant transformació i des de la Generalitat hem d'estar al seu costat per acompanyar-los, creant l'entorn i dotant-los de les eines per afrontar reptes tan importants com la sostenibilitat, la irrupció de les noves tecnologies i les demandes dels nous consumidors".
Més de 850 professionals han assistit a la inauguració del Barcelona Fashion Summit, que organitza Modaes.es amb la col·laboració del 080, i que enguany se centra en el tema "Objectiu: Consumidor".
Al llarg de la jornada intervindran ponents d'empreses com Mango, H&M, Desigual, Bimba y Lola, Uno de 50, Deloitte, McCann, Pepe Jeans, C&A, Petit Bateau, i Agatha Ruiz de la Prada, entre d'altres.